Parlamentti äänesti keskiviikkona Brexitin jälkeisestä paikkajaosta.

Euroopan parlamentin keskiviikkoisen äänestyksen tuloksena parlamentista vähennetään 46 edustajanpaikkaa Britannian EU-eron jälkeen.

Britannian 73 paikasta 46 jätetään tyhjäksi ja 27 jaetaan uudelleen 14 aliedustetun EU-maan kesken. Suomi saa tässä jaossa yhden lisäpaikan kasvattaen edustajamääränsä neljääntoista.

Paikkojen uudelleenjaossa 13 EU-maan edustajamäärät pysyvät ennallaan. Ranska ja Espanja kahmivat itselleen viisi lisäpaikkaa.

Europarlamenttiedustajien kokonaismäärä putoaa 751 paikasta 705 paikkaan. Britannian jättämää edustaja-aukkoa ei täytetä kokonaan jäljelle jäävien maiden edustajilla, vaan niitä säilytetään mahdollisten tulevien EU-maiden edustajille.

EU-maiden johtajien on määrä vahvistaa parlamentin päätös kesäkuun lopulla Brysselissä pidettävässä kokouksessa.

Parlamentti hylkäsi helmikuussa perustuslakivaliokunnan ehdotuksen siitä, että osa mepeistä valittaisiin yleiseurooppalaisilta vaalilistoilta.

Nyt se on päätetty. EU-parlamentin paikkaluku pienenee 46:llä, mutta Suomi saa seuraavaan parlamenttiin yhden paikan lisää! #EPlenary #EU ???????????????? pic.twitter.com/xTzAvhYa4A — Petri Sarvamaa (@petrisarvamaa) June 13, 2018